Diari Oficial de la Generalitat Valenciana


Sumari del DOGV 2612, del 25-10-1995 (1995/836524)

ORDRE de 25 de setembre de 1995, de la Conselleria de Cultura, Educació i Ciència, per la qual es concedeix l'autorització d'obertura i funcionament, en els nivells corresponents a l'Educació Secundària Obligatòria i al Batxillerat, al centre docent privat Escuelas San José (I. Politécnico) de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/09/25/(4)/dof/vci/html**

### Dades del document

Número de DOGV
:   2612

Data del DOGV
:   25-10-1995

Secció del DOGV
:   DISPOSICIONS GENERALS

Número del document
:   1995/836524


Data del document
:   25-09-1995

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 25 de setembre de 1995, de la Conselleria de Cultura, Educació i Ciència, per la qual es concedeix l'autorització d'obertura i funcionament, en els nivells corresponents a l'Educació Secundària Obligatòria i al Batxillerat, al centre docent privat Escuelas San José (I. Politécnico) de València.   
L'expedient ha estat iniciat pel representant de la titularitat del centre privat anomenat Escuelas San José amb número de codi 34915909, situat a l'avinguda de Pius XII, 65, de València, en sol·licitud d'autorització d'obertura i funcionament en els nivells corresponents a l'Educació Secundària Obligatòria i Batxillerat, modalitats de Ciències de la Naturalesa i Salut, Humanitats i Ciències Socials i Tecnologia, amb la consegüent modificació de la seua capacitat en els altres nivells educatius autoritzats.  
La Direcció General de Centres Docents ha declarat, mitjançant resolució de 20 de juliol de 1994, l'adequació de les instal·lacions proposades pel centre esmentat a allò disposat en el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris.  
L'expedient ha sigut tramitat per la Direcció Territorial d'Educació de València, s'hi ha unit la documentació exigida i inclou l'informe favorable de la Unitat Tècnica de Construccions.  
Vists la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris,  
ORDENE  
Primer  
Autoritzar el centre privat anomenat Escuelas San Jos, (I. Politécnico), amb número de codi 63595552, situat a l'avinguda de Pius XII, 65, de València, i del qual és titular la Província d'Aragó de la Companyia de Jesús, l'obertura i funcionament en el nivell d'Educació Secundària Obligatòria, de 24 unitats i 720 llocs escolars i, en el nivell de Batxillerat, de 10 unitats i 350 llocs escolars, repartits en les modalitats de Ciències de la Naturalesa i Salut (4 unitats amb 140 llocs escolars), Humanitats i Ciències Socials (2 unitats amb 70 llocs escolars), i Tecnologia (4 unitats amb 140 llocs escolars).  
Segon  
Modificar simultàniament la capacitat del centre citat en els altres nivells educatius ja autoritzats, quedant la seua composició resultant en els següents termes:  
- 30 unitats d'Educació Primària amb 750 llocs escolars.  
- Reserva d'espais exclusius per a cicles formatius de grau mitjà i grau superior de Formació Professional i de Formació Professional Especial, tal com consta en l'informe de la Secció de Gestió de Projectes del Servei de Gestió i Supervisió de Projectes i Construccions de 5 d'abril de 1994.  
Aquestes autoritzacions tindran efectes progressius simultanis a la implantació efectiva dels nous ensenyaments, d'acord amb el calendari vigent d'aplicació de la LOGSE.  
Tercer  
El centre haurà de complir allò disposat en l'article 7, paràgraf 2n, del punt primer del Reial Decret 332/1992, en l'article 6 del Reial Decret 1.004/1991, i en el Decret 193/1988, de 12 de desembre, del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.  
Quart  
La present ordre donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, l'interessat podrà interposar un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992.  
València, 25 de setembre de 1995  
El conseller de Cultura, Educació i Ciència,  
FERNANDO VILLALONGA CAMPOS


Còpia Permalink ELI